【Signal】同Brian相同理念合力創立Signal Moxie唔認同賣私隱選擇離職!
撰文:odin | 圖片來源:Signal
【Signal】Moxie唔認同賣私隱選擇離職
之前有提過Brian Acton係Whatsapp共同創辦人之一,來頭相當唔少野,但原來Moxie Marlinspike來頭都好勁,佢細細個就開始研究加密技術,對密碼學重相當有研究,重會嘗試透過利用隱形筆寫字通訊保私隱添!間中重會約埋班老友研究下,用啲人哋聽唔明嘅特別用語嚟交談,足以見到佢對私隱研究係由細培養,到長大終於可以發展所長,就連佢個名Moxie都只不過係細細個嘅花名,就算有人問關於佢真正姓氏嘅問題,佢一概拒絕回答,並認為某啲嘢係應該一直隱藏住,反起底工作都做得幾足。
【Signal】同Brian相同理念合力創立Signal
至於Moxie Marlinspike點解會離開Twitter,主要係因為2012年佢曾經發生過意外死過翻生,然後就覺得人生好寶貴,唔應該繼續浪費時間喺唔鍾意嘅地方,於是佢就離開Twitter去做自己喜歡嘅事,直到2018年同Brian Acton成立咗Signal母公司,公司主打收入來源全靠用戶捐贈,並提供以用戶為本嘅環境,不會出賣及被收買用戶嘅資料及數據等。Moxie Marlinspike本身係個無政府主義者,對於不論政府定係任何公司,佢都認為唔應該可以追蹤到用戶或者透露任何個人私隱,連佢本人都表示:「Signal一直來嚟嘅使命,都係希望將點對點加密技術普及化,從來無諗過會喺商業方面取得成功,更強調Signal加密引擎甚至代碼庫都係公開任何人都睇得,藉此檢查私隱安全是否獲得保障。